OzLabs/hebrew-wiki-articles huggingface dataset:
בורסן

בורסן (בדנית: Børsen; מילולית: הבורסה; מוכר גם בתור: Børsbygningen, בורסבינגן - בניין הבורסה) הוא בניין בורסת מניות מהמאה ה-17 הניצב במרכז קופנהגן. המבנה ההיסטורי ממוקם בסמוך לארמון קריסטיאנסבורג, מושב הפולקטינג, על האי סלוטסהולמן .

הבניין נבנה בתקופת שלטונו של כריסטיאן הרביעי, מלך דנמרק בשנים 1619–1640, והוא נחשב לדוגמה מובילה של סגנון הרנסאנס ההולנדי בדנמרק. הבניין מוגן לשימור.

בורסן היא אטרקציה תיירותית פופולרית. המבנה התבלט בעיקר בצריח האופייני הייחודי שלו, בצורת זנבות של ארבעה דרקונים מפותלים יחד, בגובה של 56 מטרים. ב-16 באפריל 2024, הבניין נפגע קשות משרפה, שהפילה את הצריח.

==קישורים חיצוניים==

* 

קטגוריה:קופנהגן: מבנים
אמא (שיר של סטטיק)

"אמא" הוא שיר של המוזיקאי הישראלי סטטיק, אשר יצא לאור ב-9 באפריל 2024, כרצועה השנייה מתוך אלבום האולפן השני שלו, "להרים", וכסינגל המוביל מתוכו. בדומה לשאר שירי האלבום, הוא נכתב על ידי רוסו ביחד עם רון ביטון, דור גל, ג'ורדי, איתי שמעוני והצמד Triangle והופק על ידי ג'ורדי ו-Triangle.

==רקע וכתיבה==
בשיר מדבר סטטיק, כבן להורים מאמצים, על האמא הביולוגית שלו, ומביע כעס על כך שעזבה אותו. במקור, השיר כלל דגימה מתוך השיר "אמא" של שולה חן, אשר יצר שייקה פייקוב, אך פייקוב דחה את הבקשה להשתמש בדגימתו של השיר.

== קבלה ביקורתית ==
עינב שיף מ-ynet ציין כי אף על פי שאופי מילות השיר הוא "חזק ונוגע ללב", עיבודו והפקתו המוזיקלית חסרי מקוריות ו"רוכבים" על השיר "Sprinter" של דייב וסנטרל סי, המזוהה עם סגנון הדריל. עם זאת, ציין: "אפשר להתנחם בכך שגם השראה צריך לדעת ממי לקבל, והלהיט הנהדר הזה בהחלט עונה על הקריטריונים".

==מיקומי שיא==

==הערות שוליים==

קטגוריה:שירי 2024
קטגוריה:סינגלים מ-2024
קטגוריה:שירי סטטיק
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי דור גל
קטגוריה:שירים שנכתבו על ידי סטטיק
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'ורדי
קטגוריה:שירים שהופקו על ידי Triangle
קטגוריה:שירים על אמהות
קטגוריה:אימוץ בתרבות ובאמנות
קטגוריה:סינגלים שהגיעו למקום הראשון במצעד העברי של מדיה פורסט
לילות וקללות

"לילות וקללות" הוא שיר של הזמר הישראלי עומר אדם, מתוך המיני-אלבום "חמישה לילות". השיר יצא לאור ב-21 במרץ 2024, כרצועה הרביעית מתוך האלבום. הוא נכתב על ידי טל קסטיאל, שהלחין את השיר יחד עם מפיקיו, עדן אטד ורז קופרמן.

השיר הגיע למקום השלישי במצעד היטליסט של מאקו.

== רקע ==
במהלך חודש מרץ 2024, אדם רמז על הפרויקט המוזיקלי הבא שלו דרך חשבון האינסטגרם שלו, שם תיעד את האמן פילפלד מציג את מה שנראה כמספר עטיפות אלבומים או סינגלים.<ref name=":0"></ref> בסרטון ניתן לזהות את הכתובות על העטיפות, המציינות את שמות השירים החדשים של אדם, ובהם "לילות וקללות", שהוא הרצועה הרביעית במיני-אלבום.<ref name=":0" />

==הצלחה מסחרית==
לאחר צאתו של המיני-אלבום חמישה לילות, לצד שאר שירי האלבום, זכה השיר להצלחה בסטרימינג, ובעקבות זאת נכנס למקום ה-98 במצעד היטליסט של מאקו. שבוע לאחר מכן, הגיע השיר למקום השביעי, ובשיאו הגיע למקום השלישי. בנוסף ל"לילות וקללות", "רק שלך" במקום הראשון, "כסף או דמעות" במקום השישי, "מבת ים ועד הנצח" במקום השביעי ו"אקדח" במקום השמיני. אדם הוא האמן הראשון שהכניס חמישה שירים לעשירייה הפותחת בו-זמנית.

== גרסאות כיסוי ==

* ב-18 באפריל 2024 הוציא לאור לירן דנינו גרסת כיסוי לשיר.<ref></ref>

==מיקומי שיא==

== הערות שוליים ==

קטגוריה:שירי 2024
קטגוריה:שירי עומר אדם
קטגוריה:שירים בעברית
קטגוריה:שירים על לילות
כסף או דמעות

"כסף או דמעות" הוא שיר של הזמר הישראלי עומר אדם, מתוך המיני-אלבום "חמישה לילות". השיר יצא לאור ב-21 במרץ 2024, כרצועה השלישית מתוך האלבום. הוא נכתב והולחן על ידי אביב פרץ ודרור מזרחי, והופק על ידי אלירן אליהו ועמרי דהאן.

השיר הגיע למקום השישי במצעד היטליסט של מאקו.

== רקע ==
במהלך חודש מרץ 2024, אדם רמז על הפרויקט המוזיקלי הבא שלו דרך חשבון האינסטגרם שלו, שם תיעד את האמן פילפלד מציג את מה שנראה כמספר עטיפות אלבומים או סינגלים.<ref name=":0"></ref> בסרטון ניתן לזהות את הכתובות על העטיפות, המציינות את שמות השירים החדשים של אדם, ובהם "כסף או דמעות", שהוא הרצועה השלישית במיני-אלבום.<ref name=":0" />

==הצלחה מסחרית==
לאחר צאתו של המיני-אלבום חמישה לילות, לצד שאר שירי האלבום, זכה השיר להצלחה בסטרימינג, ובעקבות זאת נכנס למקום ה-12 במצעד היטליסט של מאקו. שבוע לאחר מכן, הגיע השיר למקום השישי, כאשר "רק שלך" במקום הראשון, "לילות וקללות" במקום השלישי, "מבת ים ועד הנצח" במקום השביעי ו"אקדח" במקום השמיני. אדם הוא האמן הראשון שהכניס חמישה שירים לעשירייה הפותחת בו-זמנית.

==מיקומי שיא==

==הערות שוליים==

קטגוריה:שירי 2024
קטגוריה:שירי עומר אדם
קטגוריה:שירים בעברית
קטגוריה:שירים על בכי
קטגוריה:שירים על כסף
פורט פאלאקאד

פורט פאלאקאד (באנגלית: Palakkad Fort, במלאיאלאם: പാലക്കാട് കോട്ട) הוא מבצר היסטורי שנבנה בעיר פאלאקאד במדינת קרלה שבדרום מערב הודו. המבצר, במתכונתו הנוכחית, נבנה ב על ידי סולטאן ממלכת מייסור חיידר עלי והייתה מוקד לחימה במהלך מלחמות אנגלו-מייסור.

== ההיסטוריה של המבצר ==
קיימות מעט עדויות על קיומו של מבצר בעיר פאלאלקד עוד מימים קדומים אולם העדויות המבוססות ביותר מצביעות על כך שהמבצר במתכונתו הנוכחית נבנה ב. באמצע מאה זו הייתה העיר מושבו של שבט מממלכת קליקוט שמרכזה היה בעיר קוז'יקוד. ב-1757 החליט שליט השבט לפרוש ממלכת קליקוט ופנה לשם כך להגנתו של סולטאן ממלכת מייסור חיידר עלי. עלי נענה להצעה וב-1766 בנה את המבצר הנוכחי.

במהלך מלחמות אנגלו-מייסור היה המבצר למוקד מלחמה בין צבאה של חברת הודו המזרחית הבריטית לבין ממלכת מייסור והיא עברה מספר פעמים מיד ליד. ב-1768, במהלך מלחמת אנגלו-מייסור הראשונה, כבשה בריטניה את המבצר בפעם הראשונה אך המייסורים כבשו אותו לאחר כמה חודשים. ב-1783, במהלך מלחמת אנגלו-מייסור השנייה, כבשו הבריטים את המבצר בפעם השנייה לאחר מצור של 11 יום אך נטשו אותו ב-1784 עם סיום המלחמה. ב-1790, במהלך מלחמת אנגלו-מייסור השלישית, כבשו הבריטים את המבצר בפעם האחרונה מידיו של טיפו סולטאן, בנו של חיידר עלי, והחזיקו בו לאחר שהביסו במלחמה את ממלכת מייסור. לאחר כיבושו שופץ המבצר וב-1798, במהלך מלחמת אנגלו-מייסור הרביעית, שימש את הבריטים כקרש קפיצה לכיבוש בירת ממלכת מייסור והבסתה.

לאחר המלחמות עם ממלכת מייסור שימש המבצר את הבריטים כמחנה צבאי עד תחילת המאה ה-20 אז הוא נמסר לרשויות מדינת קרלה לשימוש אזרחי של פקידות המדינה.

== המבצר בעת החדשה ==
המבצר בנוי בצורה ריבועית כשאורך כל צלע כ-270 מטר. בפינת כל צלע נבנתה עמדה ועמדה נוספת באמצע כל צלע (סה"כ 8 עמדות). בתוך חומות המבצר עומדים מספר מבנים היסטוריים וכן מספר אתרים המוקדשים לאלים ושליטים קדומים. מסביב למבצר נבנה חפיר שמולא מים והמבצר והחפיר סביבו נבנו על שטחים פתוחים של כ-320 דונם. למרות התפתחות העיר נשארו שטחים אלו פנויים והם מהווים פארק ציבורי המכיל גם אודיטוריום פתוח.

האתר מוגדר כאתר מורשת ומתוחזק על ידי הסקר הארכאולוגי של הודו וניתן לבקר במוזיאון בתחום המבצר המציג ממצאים מחפירות שהתבצעו במקום.

== גלריה ==
<gallery>
קובץ:Palakkad Fort.JPG|החפיר המלא במים וברקע אחד העמדות שבחומה
קובץ:Palakkad Fort DSC09841.JPG|שער הכניסה למבצר
קובץ:ടിപ്പുവിൻറെ കോട്ട.JPG|חומת המבצר ושתיים מתוך שמונה העמדות הבולטות מהחומה
קובץ:Palakkad Fort-temple-inside.JPG|אחד מהמקדשים שנבנו בתחומי המבצר
קובץ:Pond inside the Palakkad Fort Navas 4.jpg|באר ובריכת אגירת מים בתחומי המבצר
קובץ:Palakkad Fort DSC09871.JPG|בית כלא שהתקיים בתחומי המבצר
</gallery>

== קישורים חיצוניים ==

* [https://www.keralatourism.org/destination/tipus-fort-palakkad/130 מבצר פאלאקאד], באתר התיירות של קרלה
* [https://palakkad.nic.in/en/tourist-place/palakkad-fort/ מבצר פאלאקאד], באתר palakkad.nic.in
* [https://www.keralatourism.org/kerala-article/2020/palakkad-fort/1024 מבצר פאלאקאד], באתר keralatourism.org, 2020
* [https://www.dtpcpalakkad.com/destination/palakkad-fort מבצר פאלאקאד], באתר dtpcpalakkad.com
* [https://www.onmanorama.com/travel/kerala/2018/10/03/palakkad-fort-a-reminder-of-mysores-campaigns-in-malabar.html מבצר פאלאקאד], באתר onmanorama.com

== הערות שוליים ==

קטגוריה:הודו: היסטוריה
קטגוריה:הודו: מבנים
קטגוריה:הודו: מבצרים
קטגוריה:הודו: היסטוריה צבאית
קטגוריה:ממלכת מייסור
קטגוריה:קרלה
ייסורים

ייסורים מתארים מצב של סבל גדול הכולל כאב עז וצער הן בהיבט הפיזי והן בהיבט הנפשי. המונח משמש לתיאור התמודדות עם קשיים רגשיים ופיזיים כגון אובדן, דחייה או מצבים של חולי ומרפא. בנוסף, הביטוי "דרך ייסורים" מתאר נתיב בחיים שהוא עמוס בקשיים ובמכשולים.<ref></ref><ref></ref>

תחושת ייסורים נגרמת בדרך כלל מאירוע טרגי או משמעותי מאוד לאדם החווה אותה. הייסורים יכולים להיות פיזיים או נפשיים, ולעיתים מתוארים כמצוקה רגשית.

המונח ייסורים משמש גם בפילוסופיה, לעיתים קרובות כמילה נרדפת לפחד קיומי. בזרם הפילוסופי האקזיסטנציאליסטי, ייסורים מובנים כחווייתה של ישות חופשייה לחלוטין בעולם שאין בו שום מוחלטות (ייאוש קיומי). בתיאולוגיה של סרן קירקגור, המונח מתייחס לישות בעלת רצון חופשי מוחלט הנמצאת במצב מתמיד של פחד רוחני לנוכח חירותה הבלתי מוגבלת.

ייסורים מורכבים מפחד, מצוקה, חרדה ופאניקה. גורמי הלחץ הללו יוצרים דיסוננס רב, אשר יכול להוביל לבעיות בריאות נפשית. בעוד שייסורים ניתנים להגדרה כאירוע פיזי, ניתן להרחיב את ההגדרה גם לאירוע נפשי. נמצא כי ייסורים הנובעים משינוי משמעותי באופן שבו אדם צעיר חי (כגון אחריות חדשה, חיים עצמאיים, עמידה בלוחות זמנים מרובים וכו') תורמים לעלייה משמעותית בשיעורי החרדה והדיכאון בקרב סטודנטים.

== ייסורים ביהדות ==
בתורה ובמסורת היהודית נושא הייסורים מובא בהקשרים שונים ומשקף את השקפת העולם היהודית על הסבל והתפיסות השונות לגבי מטרתו ומשמעותו. ייסורים נחשבים לעיתים כאמצעי לכפרה על עוונות, לצמיחה רוחנית או כאות חיבה מהבורא.<ref name=":0"></ref>

מסורת זו מגדירה ייסורים שאינם נובעים מעוון מפורש כ"ייסורים של אהבה", המטרה שלהם היא להרבות את שכר האדם בעולם הבא, ללא קשר לחטאים שעשה. דוגמה לכך ניתן למצוא בסיפור על רב הונא שהחמיצו לו ארבע מאות חביות יין ותגובת החכמים הייתה שעליו לבדוק את מעשיו. רב הונא עצמו ראה בכך דוגמה לייסורים של אהבה, שכן הוא האמין שאין לחשוד בדיני הטבע כלפיו שלא כשורה.<ref name=":0" />

הדיון בגמרא מפרט את השקפות על ייסורים והתייחסותם של גדולי החכמים, כגון רבי יוחנן ורבי אלעזר, שתיארו את קבלת הייסורים בהכרה עמוקה בתפקידם הרוחני ובלא לחפות אחר השכר העתידי מאחוריהם. עוד נאמר כי ייסורים יכולים לבוא כדי למנוע ביטול תורה או תפילה ובמקרים כאלה הם עשויים להיתפס כשליליים אך לעיתים גם אז ניתן לראות בהם הזדמנות לשיפור ולצמיחה רוחנית.<ref name=":0" />

הגמרא מדגישה שלעיתים ייסורים מגיעים לאדם גם ללא עוון מובהק כמו במקרה שבו ארבעה מתו בעטיו של נחש דבר זה מחזק את התפיסה שייסורים אינם בהכרח עונש אלא יכולים להוות צורה אחרת של התערבות אלוהית בחיי האדם.<ref name=":0" />

== ראו גם ==
* סבל
* כאב

==קישורים חיצוניים==

== הערות שוליים ==

קטגוריה:רגשות
Stick Season (שיר)

"Stick Season" הוא שיר של הזמר-יוצר האמריקאי נואה קאהן, יצא כסינגל המוביל מאלבומו Stick Season ב-8 ביולי 2022. קאהן כתב את השיר בעצמו והפיק אותו עם גייב סיימון. למרות שהצליח במידה בינונית בארצות הברית עם שחרורו, השיר הפך לוויראלי בטיקטוק באמצע שנת 2023 וזכה להצלחה בעולם, ואף הגיע למקום הראשון בבריטניה, אוסטרליה, אירלנד, הולנד ומחוז פלנדריה בבלגיה. כמו כן, הגיע לעשיריה הפותחת בקנדה, ניו זילנד וארצות הברית.

== רקע והרכב ==
גרסה מוקדמת של השיר בוצעה בשידור חי באינסטגרם של קאהן ושודרה זמן מה לפני ה-3 בנובמבר 2020.<ref></ref> קאהן כתב בית מהשיר במהלך "התקף של חוסר ביטחון" והעלה אותו לטיקטוק בשנת 2022. השיר הצליח במהרה, והאיץ בו לסיים לכתוב את השיר, מה ש"בסופו של דבר לקח הרבה זמן". קאהן היה מודאג גם אם שיר שנכתב "במיוחד על מדינת הבית שלו ורמונט" יתחבר לאנשים שגרים במקום אחר.

שם השיר מתייחס לכינוי לסתיו בניו אינגלנד, התקופה שאחרי ליל כל הקדושים לפני שהשלג בחורף מתחיל, אשר קאהן כינה "זמן של מעבר" ו"סופר מדכא" כי "זה רק אומר שהחורף מגיע בקרוב וזה יוצר הרבה חרדה".<ref></ref><ref></ref>

== ביקורות ==

=== הופעות ברשימות ===
{| class="wikitable"
!כתב עת
!רשימה
!מיקום
!מקור
|-
!בילבורד
|50 השירים הטובים ביותר של 2024 (עד כה): רשימת צוות
|28
|<ref name=":0"></ref>
|}

== גרסאות כיסוי ==
הזמרת-יוצרת האמריקאית אוליביה רודריגו ביצעה גרסת כיסוי לשיר במהלך הופעה באולפני ה-BBC Radio 1. הביצוע של רודריגו לשיר יצא לכבוד יום חנות התקליטים 2024 במהדורת ויניל במהדורה מוגבלת של כמה אלפי עותקים. הביצוע הגיע למקום ה-36 במצעד מצעד שירי הרוק & האלטרנטיביים.<ref></ref>

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירים באנגלית
סתיו
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת מרקורי רקורדס
קטגוריה:סינגלים בהוצאת ריפבליק רקורדס
בטאם

בטאם (באינדונזית: Batam) היא העיר הגדולה ביותר במחוז איי ריאו שבאינדונזיה. בטאם נחשבת למרכז תעשייתי ותחבורתי חשוב ומשגשג ומהווה חלק מאזור סחר ימי חופשי. העיר חשובה במיוחד בהקשר הכלכלי ביחסים עם סינגפור, זאת מכיוון שהיא ממוקמת כ-20 קילומטרים מהחוף הדרומי של סינגפור.

==היסטוריה==
התיעוד הראשון להתיישבות באזור הוא משנת 231. קבוצת האיים שימשה כשדה קרבות של המקומיים כנגד פולשים פורטוגל ב.

ההתיישבות המודרנית צמחה בשנות ה-70 של המאה ה-20, כשממשל זיהה את הפוטנציאל הכלכלי לאור היקרבה עם סינגפור. עם התפתחותו המהירה של האי, ההתיישבות הפכה עד מהרה לעיר.

==דמוגרפיה==
על פי מפקד האוכלוסין משנת 2020, התגוררו בבטאם כ-1.196 מיליון תושבים, לעומת כ-1.185 מיליון תושבים במפקד משנת 2015, 944,285 תושבים במפקד משנת 2010 ו-616,088 תושבים במפקד משנת 2005. אומנם בתחילת המאה ה-21 בטאם הייתה העיר הצומחת ביותר באינדונזיה (עם גידול של 11% בשנה), אך בשנת 2017 פקד אותה משבר כלכלי חמור.

אסלאם הוא דת הרוב בבטאם, והדתות הנפוצות שלאחר מכן הן נצרות, בודהיזם והינדואיזם..עיקר המוסלמים הם ג'אווניסים. רוב האוכלוסייה הסינית היא בודהיסטית.

אינדונזית היא השפה הנפוצה העיר. השפות הנוספות המדוברות בעיר הן מלאית מקומית, ג'אווה ודיאלקטים אתניים סיניים.

==כלכלה==
בטאם נחשבת למרכז תעשייתי חשוב. מהענפין הבולטים בעיר ניתן למנות את בניית הספינות וייצור אלקטרוניקה. בהיותה ממוקמת קרוב לנמלים של סינגפור, המסחר בעיר משגשג. מאז 2006 לבטאם יש אזור סחר חופשי בשיתוף סינגפור.

==קישורים חיצוניים==
* 

==הערות שוליים==

קטגוריה:ציטוט עם תסריט בשפה זרה (סינית)
קטגוריה:אינדונזיה: ערים
פיתה סורית

פיתה סורית היא סוג של לחם מסורתי מהמטבח הסורי, המתאפיין בטעם עדין ומרקם רך. הפיתה נאפית מתערובת של קמח חיטה מלא וקמח לבן, והיא ידועה בכך שהיא נפוחה מאוד, מה שהופך אותה למתאימה למילוי במגוון תוספות או לטבילה בממרחים וברטבים. הפיתה הסורית משמשת באופן נרחב לאורך הדורות כלחם הבסיסי לצד מאכלים כמו שווארמה, קובה ומחמרה ונהנית ממקום של כבוד בכל ארוחה סורית.<ref name=":0"></ref>

== היסטוריה ותרבות ==
הפיתה הסורית, נחשבת לחלק בלתי נפרד מהמטבח הערבי ובמיוחד מהמטבח הסורי, שורשיה של הפיתה מוטבעים עמוק בתולדות האזור ובמיוחד בעיר דמשק, אשר נחשבת לאחת מהערים העתיקות בעולם שבה נמצאו ראיות ליישוב אנושי החל מהמאה ה-15 לפנה"ס. הלחם הסורי הוא פרי התפתחות ארוכת שנים של שיטות אפייה מסורתיות, שהתמקדו בשימוש בחיטה כגון חיטה מלאה וקמח לבן, מה שהעניק לפיתה את טעמה המובחן ואת מרקמה הרך.<ref name=":0" />

== מאפיינים והכנה ==
הפיתה הסורית היא לחם עגול ונפוח שמכיל שילוב של קמח חיטה מלא וקמח לבן, הנותן לה את טעמה העדין ומרקמה הרך. היא נאפית במיוחד בתנורים חמים מאוד ובמהירות, תהליך שגורם לה להתפוח ולהיות אידיאלית למילוי או לטבילה בממרחים. חלק מהמצרכים הכוללים בהכנתה הם מים פושרים, שמרים יבשים פעילים, סוכר, קמח מלא, קמח לבן, מלח כשר ושמן זית. בתהליך ההכנה, מתחילים בערבוב השמרים עם המים והסוכר, מוסיפים את הקמחים ולאחר מכן נותנים לתערובת לתפוח. הבצק מורדד לדיסקיות ונאפה על אבן חמה בתנור, מה שמבטיח את נפיחותו המאפיינת. בשימוש היום יומי, הפיתה הסורית מוגשת לצד מגוון רחב של מאכלים כמו שאוורמה וממרח מוחמרה, והיא נחשבת ללחם הבסיסי בכל ארוחה סורית.<ref name=":0" />

==ראו גם==
* פיתה
* לאפה

== הערות שוליים ==

קטגוריה:סוגי לחם
קטגוריה:המטבח הסורי
טסיקמליה

טסיקמליה (באינדונזית: Tasikmalaya) היא עיר במחוז מערב ג'אווה שבאינדונזיה, המרוחקת כ-80 ק"מ דרום-מזרחית לבירת המחוז באנדונג. על פי מפקד האוכלוסין משנת 2020, התגוררו בעיר 716,155 תושבים.

==קישורים חיצוניים==
* 

==הערות שוליים==

קטגוריה:אינדונזיה: ערים
אוניטשה

אוניטשה (באנגלית: Onitsha) היא עיר במדינת אנמברה שבדרום ניגריה, השוכנת על גדתו המזרחית של נהר ניז'ר. אוניטשה ידועה כמרכז מטרופוליטני, כלכלי, תעשייתי וחינוכי.

לפי חישוב המבוסס על תחזית רשמית לתאריך 21 במרץ 2022, התגוררו בעיר כ-1.15 מיליון תושבים. לפי טענות מסוימות המטרופולין של אוניטשה יהיה עד שנת 2050 לאחד האזורים הצפופים ביותר בעולם.

==היסטוריה==
הפיתוח הדמוגרפי הכלכלי והדמוגרפי המשמעותי באזור היה בשנות ה-50 של המאה ה-19. זאת בעקבות צמצום העבדות והתפתחות מנוע הקיטור. במהלך המאה ה-19 התפתח הסחר בגרעיני דקל, שמן הדקלים וגידולם נוספים. בשנת 1857 הקימו סוחרי שמן דקלים בריטים תחנה קבועה בעיר ביחד עם מיסיונרים נוצרים.

בשנת 1900 הפכה אוניטשה לחלק ממדינת חסות בריטית. בתקופה זו השלטון הבריטי והמיסיונרים הקימו את מוסדות המנהל החינוך והדת המקומיים.

בשנת 1965 נבנה גשר על נהר הניז'ר וחיזק את הסחר עם אזור בנין סיטי ולאגוס.

מלחמת ביאפרה הביאה הרס רב לאזור אוניטשה. בשנות ה-70 וה-80 התגלה נפט בסביבת העיר, ובכך התפתחה באופן מהיר ביותר. התוצאה של הפיתוח המהיר הייתה בנייה בחופזה ומבנה אקראי שיצר מספר עצום של שכונות עוני.

==ערים תאומות==
* 
* 

==קישורים חיצוניים==

==הערות שוליים==

קטגוריה:ניגריה: ערים
היא שלו והוא שלה

"היא שלו והוא שלה" הוא שיר בביצוע הזמרים הישראלים ריקי גל ומתי כספי, שהתפרסם ב־1996 כסינגל מתוך אלבומה של גל "אוהבת אותך יותר". אהוד מנור כתב את השיר, והלחינה אותו רחל כספי, אשתו של מתי כספי, שעיבד והפיק מוזיקלית.

== רקע ==
ריקי גל היא הזמרת שאיתה עבד מתי כספי יותר מאשר כל זמר או זמרת אחרים. כספי הלחין, עיבד והפיק מוזיקלית לגל כמעט את כל השירים בשלושה מאלבומיה: "ריקי גל" (1987), "מה זאת אהבה" (1988) ו"אוהבת אותך יותר" (1996), מלבד שלושה שירים באלבום "אוהבת אותך יותר" (בכללם "היא שלו והוא שלה"), שאותם הלחינה אשתו של כספי, רחל (הקאו). כספי ניגן באלבומים אלה ברוב הכלים, ובאלבום "אוהבת אותך יותר" – בכל הכלים (קלידים, פסנתר, תופים, כלי הקשה, אקורדיאון ותוספות אלקטרוניות). כספי הפיק מוזיקלית את שירי "אוהבת אותך יותר" כשהיה בלוס אנג'לס. בתקליט הזה כל החומרים נאספו בהתקשרות דרך טלפון ופקסים, ולהקלטות טסה גל ללוס אנג'לס.

== על השיר ==
אשתו של מתי כספי, רחל, חיברה את הלחן כמנגינה ללא מילים. מתי כספי שלח את המנגינה לאהוד מנור, שכתב לה מילים. כספי, שאהב מאוד את התוצאה, הרגיש שהשיר מתאים "כמו כפפה ליד" לריקי גל ולכן הציע לה אותו, אך גל סירבה בתחילה לבצע אותו משום שהמילים נראו לה בנאליות. היה זה אחד מהשירים הבודדים שגל סירבה לבצע. עם זאת, כספי התעקש ושכנע אותה להקליט אותו. גל סיפרה: 

== מצעדי פזמונים ==
השיר נכנס למצעד הפזמונים השבועי של רשת ג' ב־6 באוקטובר 1996 וצעד שמונה שבועות, עד 1 בדצמבר 1996. בשיאו הגיע למקום הרביעי ב־27 באוקטובר 1996. במצעד הפזמונים העברי השנתי לשנת תשנ"ז של התחנה השיר דורג במקום ה־32.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 1996
קטגוריה:סינגלים מ-1996
קטגוריה:שירי ריקי גל
קטגוריה:שירי מתי כספי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהופקו על ידי מתי כספי
קטגוריה:סינגלים בהוצאת NMC יונייטד אנטרטיינמנט
ISO (טלסקופ חלל)

Infrared Space Observatory (ISO) היה טלסקופ ששוגר על ידי סוכנות החלל האירופית בשנת 1995. הוא כלל מכשירים לביצוע תצפיות בתחום תת אדום. החללית והמכשירים נבנו בשיתוף פעולה עם נאס"א וסוכנות החלל היפנית.

==משימה==
קול קורא לקבלת הצעות לשיגור לחלל פורסם על ידי סוכנות החלל האירופית בשנת 1985. בין הבחירות היה טלסקופ חלל בתחום תת אדום. בניית החללית הועברה לחברת איירוספסיאל.

החללית הייתה דומה במבנה לטלסקופ החלל IRAS שנבנה בשנת 1983. היא כללה יחידה מדעית ויחידת שירות. לשליטה על המסלול הותקנה מערכת מדחפים. פאנל סולארי סיפק כ-600 ו"ט למערכות בקרה ותקשורת. מערכות קירור איפשרו קירור מכשירים מתחת ל-1.9 בסולם קלווין.

מגבלות של טלסקופ אופטי הגבילו את שדה ראייה של המכשיר ל-15% מכלל השמיים. בנוסף הותקנו מספר מכשירים שפעלו בתחום תת אדום.

השיגור בוצע ממרכז החלל הגיאני בעזרת משגר מדגם אריאן 4 ב-17 בנובמבר 1995. לאחר מספר ימים השליטה על החללית הועברה למרכז שליטה ובקרה של הסוכנות בגרמניה. לאחר תקופת כיול התברר שמערכות קירור פועלות מעבר לצפוי ולכן היה ניתן להאריך את המשימה ל-24 חודשים. התצפיות הסדירות החלו ב-4 בפברואר 1996. בגלל שמסלול החללית עבר דרך חגורות ואן אלן היה צורך לסגור את המכשירים למשך 7 שעות כל יום. כל מידע מדעי היה מועבר לתחנת קרקע באופן מיידי.

ב-8 באפריל 1998 הובחנה עליית הטמפרטורה על מכשירי בחללית. חלק מהמכשירים היו יכולים לפעול בטמפרטורה גבוהה מעל 4 מעלות קלווין. זמן זה נוצל לתצפיות נוספות במשך 150 שעות. ב-16 במאי פעילות החללית הופסקה.

בממוצע מכשיכי ISO ביצעו 45 תצפיות בכל הקפה. במשך פעילות בוצעו 900 הקפות וזה נותן כ-26 אלף תצפיות. מידע רב שהתקבל הועבר למספר רב של מדענים בתחומים שונים. בין הישגים מדעים מתצפיות שבוצעו ניתן למנות:
* גילוי מים באזורים שונים לרבות ערפילית אוריון
* גילוי אבק קוסמי בין הגלקסיות
* הוכחת תאוריית הערפילית
* חקר דיסקה קדם-פלנטרית
* גילוי אוליבין בשביט הייל-בופ

== קישורים חיצוניים ==

* [https://web.archive.org/web/20060504142148/http://www.iso.esac.esa.int/manuals/HANDBOOK/gen_hb/ תיאור המשימה]
* [https://sci.esa.int/web/iso/-/31400-spacecraft תיאור באתר סוכנות החלל האירופית]

קטגוריה:טלסקופי חלל בחלקים הבלתי נראים של הספקטרום
קטגוריה:תוכנית החלל האירופית
סגרה (עיירה)

סגרה (בצרפתית: Segré) היא קומונה לשעבר במחוז מן ולואר במערב צרפת. ב-15 בדצמבר 2016, היא אוחדה לקומונה החדשה סגרה-אן-אנז'ו-בלו .

== גאוגרפיה ==
נהר האודון ויובלו הורזה חוצים שניהם את סגרה. האודון נכנס לשטח המוניציפלי מצפון וחוצה את העיירה מצפון לדרום ואז מסתעף לכיוון מזרח, שם מצטרף אליו הורזה, לפני שהוא ממשיך לכיוון העיירות La Chapelle-sur-Oudon ו־Louvaines .

מיקומה של סגרה על שני הנהרות הללו הוליד אימרה שיש לה כמה וריאציות (תרגום חופשי) : "עיר ידועה היא סגרה, שני נהרות ושני הרים, שתי כנסיות ושני גשרים, בנות יפות כמו בתים".

== היסטוריה ==
=== פרהיסטוריה ===
העדות העתיקה ביותר לנוכחות אנושית בסגרה ידועה רק מהשרידים והחפצים שהתגלו בעיירה. קיים בסגרה מנהיר בפארק בורג-שברו. לאורך הורזה נמצאו גם חמישה גרזני אבן מלוטשים, גרזן פטיש, גרזן ברונזה עם טבעות ושני גרזני ברונזה עם שקעים. נמצאו מספר מטבעות יווניות (סטטרים), בין השאר גם של העם הגאלי הנאמנטים .

=== ימי הביניים ===
במאה ה-10 הרוזן הראשון של אנז'ו, Foulques le Roux , בנה טירת עץ ראשונה החולשת על שני הנהרות במקום. את מבנה העץ הפיאודלי ניתן לראות עד היום.

במאה ה-11 האבן החליפה בהדרגה את העץ. נבנתה טירה חדשה, עם מתחם מבוצר. הטירה נכבשה ב-1066 על ידי חייליו של קונאן השני דוכס בריטניה שרצה להקים מחדש את השליטה הישנה במזרח.

בשנת 1490, העיר נהרסה על ידי חבורות של שודדים שהרסו את כל אזור אנז'ו.

בשנת 1589, כבש הרוזן של לה רושפוט, מושל אנז'ו, שמונה למלך הנרי השלישי , את סגרה שהייתה עד אז בידי הליגה הקתולית. לאחר שבזז את העיר, הוא פירק את הטירה והחומות שמסביב לה וכן את כל האחוזות המבוצרות באזור.

בשנת 1635 הוקמה אדמת סגרה כברונות לטובת בן טיפוחיו של הקרדינל רישלייה, גיום השני דה באוטרו.

=== העידן המודרני ===
במאה ה<abbr>-19</abbr> ובתחילת המאה <abbr>ה-20</abbr>, סגרה חוותה עלייה דמוגרפית בה גדל מספר התושבים מ-700 ב-1841 ל-2,894 ב-1878, ל-3,551 ב-1891 ול-4,874 ב-1939. גידול זה נובע בין היתר מחיבור הקומונה לרשת הרכבות (חנוכת התחנה ב-1884 בסגרה ופתיחת קו רכבת מסגרה לנאנט) וכן להתרחבות תעשייתית: כריית ברזל ומחצבות צפחה.

ב-5 וב-6 באוגוסט 1944, הגרמנים, מול ההתקדמות האמריקנית, הציתו את העיר ולקחו כשישים בני ערובה.

עיר תעשייתית זו עם עבר של מכרות נאלצה להתמודד עם שינויים משמעותיים. ב-30 שנה, סגרה רכשה תעשייה ושירותים העונים על צרכים מנהליים, כלכליים, חינוכיים, בריאותיים וחברתיים, מתקני מסחר וספורט ותרבות.

ב-15 בדצמבר 2016 התאחדו מספר עיירות, ביניהן סגרה, והקימו את הקומונה החדשה סגרה-אן-אנז'ו-בלו . מאז, סגרה מהווה עיריית נציגות בתוך העירייה החדשה של הקומונה ויש לה ראש עיר מייצג.

== אישים מפורסמים ==
ליאו דובואה - (1994- ) כדורגלן צרפתי בינלאומי

== קישורים חיצוניים ==

קטגוריה:פיי דה לה לואר: ערים
מודל הנורמליזציה

מודל הנורמליזציה<ref name="pmid22108672"></ref> (normalization model) הוא מודל של תגובות נוירונים בקליפת המוח החזותית הראשונית. דייוויד היגר (Heeger) פיתח את המודל בתחילת שנות ה-90,<ref name="pmid1504027"></ref> ושיכלל אותו עם מתאו קרנדיני (Carandini) וג'יי אנתוני מובשון (Movshon).<ref name="pmid9334433"></ref> המודל כולל שלב חלוקה. במונה נמצא הפלט של שדה הקלט הקלאסי. במכנה, קבוע ומדד של ניגודיות גירוי מקומי. מודל הנורמליזציה פותח כדי להסביר תגובות בקליפת הראייה הראשונית, אך כיום סבורים שהנורמליזציה פועלת בכל מערכת הראייה, במערכות חושיות רבות אחרות ובאזורי מוח נוספים, וכן מעורבת בייצוג של ריחות בפקעת הריח (Olfactory bulb) שבמוח הקדמי<ref name="pmid=20435004"> </ref> ובהשפעות המודולטוריות (המבניות) על עיצוב הקשב החזותי, בקידוד ערכים נקלטים ובשילוב פריטי מידע שנקלטים באופן רב חושי. השפעה זו נצפתה גם בנוירונים בעלי פוטנציאל תת-סף בהיפוקמפוס.<ref name="pmid31021319"> </ref> נוכחותו של מנגנון זה במגוון כה רחב של מערכות עצביות במינים מרובים, מחסרי חוליות ועד יונקים, מעידה על כך שנורמליזציה משמשת כחישוב עצבי קנוני.<ref name="pmid22108672"></ref> נורמליזציה מפצלת מפחיתה את היתירות בסטטיסטיקה של גירוי טבעי<ref></ref> ולעיתים נתפסת כיישום של עקרון הקידוד היעיל (Efficient coding hypothesis), תיאוריה משנת 1961 על אופן הקידוד החושי במוח. פורמלית, נורמליזציה מפצלת היא קוד ממקסם מידע (efficient coding principle) עבור גירויים שבאים בעקבות התפלגות פארטו רב-משתנית, שהיא גרסה של התפלגות פארטו (Pareto distribution), התפלגות סבירויות או שכיחויות.<ref></ref>

== הערות שוליים ==

קטגוריה:מדעי המוח
קטגוריה:המוח
אוטונואה (מיתולוגיה)

במיתולוגיה היוונית, אוטונואה (ביוונית עתיקה: Αὐτονόη, לחשוב בעצמך) עשויה להתייחס לדמויות הבאות:

* אוטונואה, אחת מ-50 הנראידות, הבנות נימפות הים של נראוס ודוריס האוקיינידית.<ref>הסיודוס, תאוגוניה [http://www.perseus.tufts.edu/hopper/text?doc=urn:cts:greekLit:tlg0020.tlg001.perseus-eng1:240-269 240] ואילך; אפולודורוס, ביבליותקה [http://www.perseus.tufts.edu/hopper/text?doc=Perseus%3Atext%3A1999.01.0022%3Atext%3DLibrary%3Abook%3D1%3Achapter%3D2%3Asection%3D7 1.2.7] ואילך</ref> פירוש שמה הוא 'נותנת השראה'.<ref>קרניי (1951). האלים של היוונים. לונדון: תמזה והדסון. עמ' 65</ref>
* אוטונואה, אחת מהדנאידות, בתם של דנאוס ופוליקסו.<ref>אפולודורוס, ביבליותקה, [http://www.perseus.tufts.edu/hopper/text?doc=Perseus%3Atext%3A1999.01.0022%3Atext%3DLibrary%3Abook%3D2%3Achapter%3D1%3Asection%3D5 2.1.5]</ref>
* אוטונואה , אחת מבנותיהם של קדמוס והרמוניה.<ref>הסיודוס, תאוגוניה, [https://www.perseus.tufts.edu/hopper/text?doc=Hes.+Th.+977&fromdoc=Perseus%3Atext%3A1999.01.0130 977]; אפולודורוס, ביבליותקה, [http://www.perseus.tufts.edu/hopper/text?doc=Perseus%3Atext%3A1999.01.0022%3Atext%3DLibrary%3Abook%3D3%3Achapter%3D4%3Asection%3D2 3.4.2]</ref>
* אוטונואה, בתו של פיראוס ואמו של פלאמון מאת הרקולס.<ref>אפולודורוס, ביבליותקה, [http://www.perseus.tufts.edu/hopper/text?doc=Perseus%3Atext%3A1999.01.0022%3Atext%3DLibrary%3Abook%3D2%3Achapter%3D7%3Asection%3D8 2.7.8]</ref> במקרים אחרים, אמו של פלאמון נקראה איפינואה, בתו של אנטיוס.<ref>צצס על ליקופרון , 663</ref>
* אוטונואה, אחת העלמות של פנלופה.<ref>הומרוס, אודיסיאה, [https://www.perseus.tufts.edu/hopper/text?doc=Perseus%3Atext%3A1999.01.0136%3Abook%3D18%3Acard%3D169 18.182]</ref>
* אוטונואה, דודתו והאחות של דיוניסוס. זכתה באלמוות כמו בעלה אריסטיוס ואחיותיה אינו וסמלה.<ref></ref>

== הערות שוליים ==

קטגוריה:נימפות
קטגוריה:נראידות
קטגוריה:אלות ים ונהר
קטגוריה:דמויות באודיסאה
קטגוריה:דמויות מהמיתולוגיה היוונית
זריה

זריה (באנגלית: Zaria) היא עיר מטרופולינית בניגריה השוכנת במדינת קדונה.

בזריה פועלת האוניברסיטה הגדולה ביותר בניגריה, אוניברסיטת אחמדו בלו, ומוסדות אקדמיים שונים, ובהם המכללה הפדרלית לחינוך (FCE zaria) המכללה הניגרית לטכנולוגיית תעופה והמכון הניגרי לטכנולוגיית תחבורה.

לפי מפקד האוכלוסין מ-2006, מתגוררים בזריה כ-736,000 תושבים.<ref name=":4"></ref>

== תחבורה וכלכלה ==
כלכלת זריה מבוססת בעיקרה על חקלאות. הגידולים העיקרים הם סתוויון ודוחן. גידולי נוספים הם כותנה, בוטנים וטבק.<ref name="britannica"></ref> לא רק שזריה היא מרכז חקלאי-מסחרי אזורי, היא מהווה מרכז תעשייתי ופועלים בה בעלי מקצוע רבים הכוללים מלאכת יד מסורתית (עבודת עור, צביעה וייצור כובעים) ויצרני רהיטים.<ref name="Gihring"></ref> בזריה יש גם תעשיית טקסטיל ענפה.<ref name=":6">Maiwada, Salihu and Renne, Elisha P. (2007) "New Technologies of Embroidered Robe Production and Changing Gender Roles in Zaria, Nigeria, 1950–2005" Textile History 38(1): pp. 25-58, page 25</ref>

מכיוון שזריה ממוקמת מצפון לצומת הרכבת בקדונה, הייתה לה בעבר גישה נוחה ברכבות לנמלי הים בלאגוס ופורט הרקורט. עם זאת, נכון ל -2024 רק הרכבות ללאגוס ולקנו פעילות.<ref name=":7"></ref><ref></ref>

==קישורים חיצוניים==

== הערות שוליים ==

קטגוריה:ניגריה: ערים
Brasserie du Pêcheur נגד גרמניה

Brasserie du Pêcheur v Germany and R (Factortame) v SS for Transport (No 3) (1996) C-46/93 ו-C-48/93 הוא פסק דין אירופי, הנוגע לאחריות המדינה בגין הפרת דין האיחוד.

== הרקע העובדתי ==
חברת בירה צרפתית תבעה פיצויים מממשלת גרמניה על כך שלא אפשרה לה לייצא בירה לגרמניה בסוף 1981 בשל אי עמידה בחוק טוהר הבירה הגרמני (Biersteuergesetz 1952 9 ו-10). הנציבות האירופית הכירה בכך כהפרה של סעיף 30 של TEEC והגישה הליכי הפרה נגד גרמניה בגין איסור על (1) שיווק מוצרים הנקראים בירה ו-(2) ייבוא בירה עם תוספים. בית הדין האירופי לצדק (ECJ) קבע שהאיסור על שיווק אינו תואם את האמנות בפרשה הנציבות נגד גרמניה (1987) 178/84. Brasserie du Pêcheur תבעה אז 1.8 מיליון DM, שהיווה חלק מההפסד שנגרם.

ה-BGH אמר כי לפי BGB § 839, GG Art. 34 כדי שמדינה תהיה אחראית יש לקבוע כי נהגה באופן מודע או ברשלנות, ורק אם מטרתו הכתובה של החוק הייתה להטיב עם צד שלישי.

מקרה נוסף שנידון אף הוא באותו ההליך, נגע לדייגים ספרדיים אשר תבעו את ממשלת בריטניה בדרישה לפיצוי בגין חוק שילוח מסחרי משנת 1988. ממשלת בריטניה טענה שהחקיקה התקבלה בתום לב, ואין בכוונתה להפר את הוראת האמנה, ולכן אין להטיל אחריות.

בחוות דעתו ציין התובע הכללי טזאורו כי עד 1995 נתקבלו רק 8 תביעות פיצויים.

== פסק הדין ==
=== Court of Justice ===
בית המשפט לצדק קבע כי אין זה רלוונטי שהפרלמנט העביר את החוק, והמדינה עודנה אחראית. גם פסיקה מוקדמת של ה-ECJ י לא הייתה תנאי מוקדם לאחריות. לצורך פיצויים, די בכך שהחוק (1) היה צריך לכוון להקנות זכויות ליחידים (2) התקיים קשר סיבתי רציני מספיק (3) בין הפרה לנזק. אחריותה של המדינה החברה נובעת מעיקרון האפקטיביות של החוק. אחריות המדינה החברה כפופה לאותם עקרונות של אחריות החולשים על האיחוד האירופי עצמו. בהקשר חקיקתי, יש להוכיח כי הייתה התעלמות ברורה וחמורה ממגבלות הפעלת שיקול הדעת. עם זאת, שיקול הדעת שניתן לפרלמנט הוא נרחב.

=== Bundesgerichtshof ===
כאשר תיק Brasserie חזר לבית המשפט העליון הגרמני לעניינים אזרחיים (Bundesgerichtshof), זה מצא שההפרות אינן מספיקות כדי להטיל אחריות על גרמניה.<ref>BGH, EuZW 1996, 761</ref>

== ראו גם==
Francovich v Italy (אנ')

== הערות שוליים==

קטגוריה:פסקי דין
קטגוריה:האיחוד האירופי: חוק ומשפט
קטגוריה:1996
(קבוצת חוקרים) Invisible College

Invisible College - המכללה הבלתי נראית הוא המונח המשמש לתיאור קהילה קטנה של חוקרים שהחליפו רעיונות ועודדו זה את זה ולעיתים גם נפגשו. קבוצה אחת ככזו היא קבוצת חוקרים שבהמשך יצרו את החברה המלכותית של לונדון שהייתה מורכבת ממספר פילוסופים טבעיים כגון רוברט בויל וכריסטופר רן. חוקרים הציעו כי חברים נוספים בממכלה הבלתי נראית כללו דמויות כללו דמויות בולטות מאוחרות יותר הקשורות לחברה המלכותית; אך היו מספר קבוצות שקדמו להיווצרות החברה המלכותית, והיסטוריונים עוד דנים מי היו החברים האחרים 

רוברט בויל היה כימי ופיזיקאי אירי בולט ונחשב המבשר של המהפכה הכימית ששיצרה את הכימיה המודרנית וגרם להבדלתה והרחקתה מהאלכימיה.בעיני רבים, נחשב בויל לאבי הכימיה המודרנית. בשנת 1661 פרסם בויל את ספרו "הכימאי הספקן". בספר פורץ דרך זה בויל דורש שהכימיה תחדל להיות כפופה לרפואה או לאלכימיה כפי שהייתה עד אז, ושתקבל מעמד של מדע בפני עצמו. 

במכתבים ב-1646 וב-1647, בויל מתייחס ל"קולג' הבלתי נראה שלנו" או "המכללה הפילוסופית שלנו". הנושא המשותף של החברה היה רכישת ידע באמצעות חקירה באמצעות ניסוי. שלושה מכתבים מתוארכים הם העדות התיעודית הבסיסית: בויל שלח אותם לאיזק מרקומבס (Isaac Marcombes המורה לשעבר של בויל והוגנוט, שהיה אז בז'נבה), פרנסיס טאלנטס שבאותו שלב היה עמית במגדלן קולג', קיימברידג' . וסמואל הרטליב . 

הרטליב היה איטגרטור של מידע שסייע לתעד ולקשר בין כותבים שונים. הוא מתואר לעיתים קרובות כ"איש מודיעין" או Intelligencer, וכונה "המודיעין הגדול של אירופה". מטרתו העיקרית בחיים הייתה לקדם ידע. הוא שמר על קשר עם קבוצה גדולה של אנשי קשר מפילוסופים ועד ג'נטלמנים חקלאים. הוא ניהל התכתבות עצומה של מכתבים בשפות שונות, והפך לאחת הדמויות האינטלקטואליות המקושרות ביותר בתקופת חבר העמים. הוא היה אחראי על פטנטים, הפצת מידע וטיפוח למידה. הארטליב יצא לדרך במטרה אוניברסליסטית: "לתעד את כל הידע האנושי ולהפוך אותו לזמין באופן אוניברסלי לחינוך האנושות כולה". עבודתו הושוו למנועי חיפוש מודרניים באינטרנט.
 
== החברה המלכותית ==
החברה המלכותית היא אגודה מדעית הפעילה ברציפות מאז שנת 1660, ומשמשת כאקדמיה למדעים של בריטניה. היא מהווה את אחת האגודות המדעיות הוותיקות והמשפיעות ביותר בעולם, האגודה נוצרה על ידי חברי הקהילה.

==ראו גם==
* אינטלקטואל
* סלון ספרותי
* האנציקלופדיה הגדולה
* אנציקלופדיסטים
* מרן מרסן

==קישורים חיצוניים ==
<div class="mw-content-ltr">
* 
</div>

==הערות שוליים==

קטגוריה:החברה המלכותית
הופיה

שתי קופסאות של הופיה
ההופיה של Nieuwerkerk
הופיה או ברבים הופייס (בהולנדית: Hopje; מכונה גם Haagsche Hopjes, הופייס מהאג) הם סוג של ממתקים הולנדיים בטעם קל של קפה וקרמל שמקורם במאה ה-18.

== היסטוריה ==

ההופיה קרוי על שמו של הברון הנדריק הופ שנזכר כשליח בבריסל כאשר הצרפתים פלשו לבלגיה ב-1792. הוא עבר לדירת כמה חדרים מעל הקונדיטורייה של ואן הארן וניוורקרק. הברון היה מכור לקפה והסיפור מספר שלילה אחד השאיר את הקפה שלו עם סוכר ושמנת על התנור, שם הוא התאדה. כשטעם את החומר שהתקבל, הוא אהב את זה.<ref></ref> הרופא שלו יעץ לו לא לשתות קפה אז הוא ביקש מהקונדיטור תיאודורוס ואן הארן להכין לו כמה "גושי קפה". לאחר כמה ניסויים, ואן הארן יצר ממתק עשוי מקפה, קרמל, שמנת וחמאה. הברון הופ הנלהב היה להוט לתת לאורחיו לנסות את ה-'Hopjes' שלו, שזכה במהירות לפופולריות. יורשו של ואן הארן בסופו של דבר אף קיבל הזמנות מחו"ל למוצר.<ref></ref>

== מאפיינים ואותנטיות ==

מאפיין טיפוסי להופיה הוא שהוא לא נדבק ושהוא לא מתרכך עם הזמן. J.P. Rademaker העתיק את ההופייס ושיווק אותם כ"Haagsche Hopjes האמיתיים היחידים". הוא היה הראשון שעטף את הממתקים האישיים בנייר מודפס, מה שלא היה רגיל באותה תקופה. Rademaker ו-Nieuwerkerk התדיינו במשך שנים רבות. כאשר חברת Rademaker ברוטרדם השתלטה על Nieuwerkerk ב-1949, הסכסוך המשיך בין שתי חברות Rademaker במשך 40 שנה, עד שפסיקה משנת 1989 של ועדת קוד הפרסום ההולנדית הורתה ל-Rademaker לחדול משימוש במונח "Haagsche Hopjes האמיתית היחידה". נכון לעכשיו, עטיפות Rademaker Hopjes מציגות את הביטוי "Alleen Echt Met Dit Merk" (רק אמיתי עם מותג זה).

== מוזיאון ==

בין השנים 1990 לבין 1998 היה בהאג מוזיאון בשם Museum voor het Haagsche Hopje, שהוקדש להופיה ולהיסטוריה שלו, הוא היה ממוקם בבניין המונומנטלי Oude Molstraat 30. המוזיאון נסגר מאז.<ref></ref>

Rademaker נמצאת בבעלות RBV Leaf, חלק מקבוצת CSM, מאז 1999.
== קישורים חיצוניים ==

== הערות שוליים ==

קטגוריה:המטבח ההולנדי
קטגוריה:מאכלים הקרויים על שם אישים
קטגוריה:ממתקים
גוגל הודעות

גוגל הודעות (בעבר Messenger, אנדרואיד הודעות או הודעות) הוא יישומון להעברת מסרים מיידיים שפותחה על ידי גוגל עבור מערכות ההפעלה הניידות שלה, אנדרואיד ו-Wear OS, וכן כיישום רשת.

זוהי פלטפורמת העברת ההודעות האוניברסלית הרשמית של גוגל ל של אנדרואיד. "גוגל הודעות" תומכת בפרוטוקול SMS וכן במחליפו מבוסס האינטרנט, , בדומה ל-iMessage במכשירי אפל.

== היסטוריה ==
"הודעות" שוחרר כיישומון עצמאי באנדרואיד עם שחרור גרסה 5.0 של אנדרואיד, "לוליפופ", ב-2014. כמו כן, הוא החליף את Hangouts כיישומון ברירת המחדל לשליחת הודעות SMS בסדרת מכשירי גוגל נקסוס.

באפריל 2018, הודיעה גוגל כי תסב את הצוות המפתח של Google Allo (שהוכרז על הפסקת תמיכתו באותו זמן) לעבוד על יישום רחב יותר של פרוטוקול RCS. בדצמבר 2019, "הודעות" החל לתמוך בהעברת מסרים תחת פרוטוקול RCS, מה שאיפשר שליחת קובצי מדיה גדולים יותר, סינכרון עם יישומונים אחרים וקבוצות מרובות-משתתפים. הייתה זו הכנה להשקת היישומון ברשת. במהלך 2020, השירות הופץ בפריסה גלובלית.

היישומון עבר את רף מיליארד ההורדות באפריל 2020, ובכך הכפיל את מספר ההורדות בפחות משנה.

בתחילה, עם האימוץ הראשוני של פרוטוקול RCS, "הודעות" לא תמך בהצפנה מקצה-לקצה, אך ביוני 2021 אימצה לשם כך את פרוטוקול סיגנל, והחלה אותו כברירת מחדל על כלל קבוצות הצ'אט בדצמבר 2022 – תחילה רק למשתמשי בטא ולכלל המשתמשים באוגוסט 2023. יחד עם זאת, הודיעה גוגל כי "הודעות" תשתמש ב-RCS מוצפנות כברירת מחדל לכל המשתמשים ולא ב-SMS, אלא אם יבחרו לשנות זאת בהגדרות היישומון. בדצמבר באותה שנה, שם היישומון שונה מ"הודעות" (או "הודעות מבית גוגל") ל"גוגל הודעות".

== מאפיינים ==
התכונות הבולטות ב"גוגל הודעות":
* שליחת הודעות טקסט והודעות קוליות מיידיות לאיש קשר יחיד, או לקבוצה, על גבי תקשורת סלולרית או Wi-Fi, במערכות ההפעלה אנדרואיד, Wear OS או באמצעות הדפדפן.
* הצפנה מקצה-לקצה לצ'אטים מבוססי פרוטוקול RCS.
* הצגת סטטוס של הודעות בפני משתמשים חברים בצ'אט – בהקלדה, נשלחה או נקראה.
* השבה ותגובה באמצעות אמוג'י להודעות ספציפיות
* שיתוף קבצים ותמונות ברזולוציה גבוהה
* תמלול הודעות קוליות
* תזמון הודעות
* התממשקות עם שאר היישומונים באקוסיסטם של גוגל
* ממשק שולחני ביישום רשת ייעודי
* שימוש בצ'אטבוט של גוגל, ג'מיני
* שלח הודעות טקסט וקוליות מיידיות בשיחות צ'אט 1:1 או קבוצתיות באמצעות נתונים ניידים ו-Wi-Fi, דרך Android, Wear OS או האינטרנט.

== ראו גם ==
* הודעות (אפל)
* Google Allo
* Google Chat
* וואטסאפ
* SMS

== קישורים חיצוניים ==
* 

== הערות שוליים ==

קטגוריה:תוכנות תקשורת
קטגוריה:יישומי רשת
קטגוריה:גוגל: תוכנה
קטגוריה:גוגל
קטגוריה:תוכנות מסרים מיידיים
קטגוריה:מסרים מיידיים
רונברג טורט

רונברג טורטים מוצעים למכירה
 

רונברג טורט (בפינית: Runebergintorttu; בשוודית: Runebergstårta) הוא טורט פיני בטעם שקדים וארק (שהוא איננו ערק) או בטעם רום ומשקלו כ-100 גרם. בדרך כלל יש ריבת פטל מוקפת בטבעת של הציפוי מעל.<ref></ref>

== מקור ==
הטורט קרוי על שמו של המשורר הפיני יוהאן לודוויג רונברג (1804–1877), אשר, על פי האגדה, נהנה באופן קבוע מהטורט שהכינה אשתו, עם פונש לארוחת הבוקר. בדרך כלל אוכלים טורטי רונברג רק בפינלנד וזמינים על פי רוב בחנויות, מתחילת ינואר ועד יום ההולדת של רונברג ב-5 בפברואר; עם זאת, פורבו, שבה התגורר רונברג במשך רוב חייו, היא יוצאת דופן, שכן בחלק מבתי הקפה שלה זמינים טורטים בכל יום בשנה.<ref>[https://www.is.fi/ruokala/ajankohtaista/art-2000000938510.html Runebergintorttu on kostea ja mantelinen] (in Finnish)</ref>

== היסטוריה ==
המתכון המקורי של פרדריקה רונברג משנות ה-50 של המאה ה-20 ל"Runebergsbakelse"
אגדה פופולרית מספרת שאשתו של רונברג, פרדריקה רונברג , הכינה את הקינוח. בספר המתכונים שלה משנות ה-50 יש מתכון לטורט, שלדעתה הוא וריאציה של מתכון קודם של הקונדיטור לארס אסטניוס מפורבו.<ref></ref> <ref></ref>

== בתרבות נפוצה ==
ב"חוויה משנה אישה", הפרק השלישי של העונה ה-21 של סדרת איש משפחה, מוזכר הרונברג טורט ואפילו פיטר גריפין מסביר שהוא נקרא על שמו של יוהאן לודוויג רונברג.<ref></ref> <ref></ref>

== קישורים חיצוניים ==

== הערות שוליים ==

קטגוריה:עוגות
קטגוריה:המטבח הפיני
קטגוריה:מאכלים הקרויים על שם אישים
שובי השולמית

"שׁוּבִי הַשּׁוּלַמִּית" הוא שיר מאת נעמי שמר ללחנו של מתי כספי. השיר מופיע באלבומו של כספי, אחד לאחד.

נעמי שמר כתבה את המילים והלחינה את רוב שיריה. שירים שזכו ללחנה היו של המשוררים, כמו חיים נחמן ביאליק, שאול טשרניחובסקי, נתן אלתרמן ורחל. היא לא כתבה מילים ללחנים של יוצרים אחרים למעט זה של מתי כספי.<ref name=":0"></ref>

בשנת 1988 העביר מתי כספי לשמר שתי מנגינות וביקש משמר לכתוב להם מילים. שמר כתבה לשני השירים מילים בהשראת מגילת שיר השירים. האחד, "על ראש שמחתי". והשני הוא "שׁוּבִי הַשּׁוּלַמִּית". השיר מזמין את השולמית אודותיה נכתב במגילת שיר השירים לשיר ולרקוד עם הדובר יד ביד.<ref name=":0" /> שמר וכספי אף ביצעו יחדיו את השיר.<ref></ref>

השיר הוצג בפינה לשיפוטכם של המצעד השבועי ברשת ג' ב-14 בספטמבר 1988.<ref></ref> הוא צעד 4 שבועות במצעד ובשיאו הגיע למקום ה-29.<ref></ref>

==קישורים חיצוניים==
* 

==הערות שוליים==

קטגוריה:שירי 1988
קטגוריה:סינגלים מ-1988
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי מתי כספי
קטגוריה:שירים המבוססים על התנ"ך
מסה ומריבה (אתר מקראי)

מסה ומריבה הוא שמו של אתר מקראי הנזכר בסיפור מסה ומריבה פרשת בשלח שבספר שמות. על פי המסופר שם, בני ישראל חנו ברפידים שבמדבר סיני באחת התחנות הראשונות לאחר יציאת מצרים, בחודש השני ליציאה. שם המקום הוסב למסה ומריבה בעקבות מריבה שרבו בני ישראל עם משה וניסיון (מסה) שניסו את ה' בתלונתם על העדר מים במדבר.

== הסיפור המקראי ==
על פי המסופר בסוף פרשת בשלח שבספר שמות, כשהגיעו בני ישראל לרפידים לא היו להם שם מים לשתייה, והם רבו עם משה ודרשו ממנו לספק להם מים, תוך האשמתו בכך שהוצאתם ממצרים תוביל למותם בצמא:

משה פנה אל ה' שיורה לו כיצד לנהוג למול דרישת ההמון הזועם שעלול לסוקלו, וה' מורה לו להכות בעזרת מטהו בצור שבחורב לעיני הזקנים, דבר שיגרום באופן ניסי להוצאת מים מן הסלע. לאחר שמשה עשה כן, והעם שתייה לרוויה, הסב משה את שם המקום ל"מסה ומריבה" על שם המריבה עם משה והניסיון שניסו את ה' בדורשם מים:

=== בביקורת המקרא ===
אף שעל פי המתואר במקרא סיפור מסה ומריבה התרחש ברפידים שבמדבר סיני, וסיפור מי מריבה התרחש במדבר צין, כמה חוקרי מקרא טוענים שסיפור מי מריבה הוא גרסה נוספת לסיפור מסה ומריבה, ומדובר למעשה באותו המקום, כאשר הנוסח בספר שמות הוא מהמקור השערת התעודות, והנוסח בספר במדבר הוא מהמקור הכוהני. לטענתם, התיאור האחרון, כמו המקור הכוהני בכלל, נחשב לניסיון להחליף את גרסת השערת התעודות, שאינו מתייחס לאהרן כחשוב כפי שהמחבר הכהני היה מעוניין.

== ראו גם ==
* מי מריבה

קטגוריה:נדודי בני ישראל במדבר: אתרים
קטגוריה:סיפורי ספר שמות
קטגוריה:נסים בתנ"ך
קטגוריה:פרשת בשלח
דנאידות

במיתולוגיה היוונית, הדנאידות (ביוונית עתיקה: Δαναΐδες) היו חמישים בנותיו של דנאוס . במטמורפוזות,<ref>אובידיוס, מטמורפוזות, ספר 10, שורות 10-63</ref> אובידיוס מתייחס אליהן כאל הבלידות על שם סבן בלוס. הן היו אמורות להתחתן עם 50 בניו של אחיו התאום של דנאוס, איגיפטוס , מלך מצרים המיתולוגי. בגרסה הנפוצה ביותר של המיתוס, כולן מלבד אחת הרגו את בעליהן בליל הכלולות שלהן ונידונו לבלות נצח בשדות הענישה בסחיבת מים בכדים דולפים. במסורת הקלאסית, הן באו לייצג את חוסר התוחלת של משימה שחוזרת על עצמה שלעולם לא ניתן להשלים (ראו גם סיזיפוס ואוקנוס ).

== במיתולוגיה ==
דנאוס לא רצה שבנותיו ימשיכו בנישואים. הוא ברח איתן בסירה הראשונה לארגוס. דנאוס הסכים לנישואי בנותיו רק לאחר שאיגיפטוס הגיע לארגוס עם חמישים בניו כדי להגן על האוכלוסייה המקומית, הארגיים, מכל קרבות. הבנות נצטוו על ידי אביהן להרוג את בעליהן בליל הכלולות, ואת זה עשו כולן מלבד אחת, היפרמנסטרה , שחסכה זאת מבעלה לינסיוס כי כיבד את רצונה להישאר בתולה. דנאוס כעס על כך שבתו סירבה לעשות כפי שהורה ולקחה אותה לבתי המשפט בארגוס. לינסאוס הרג את דנאוס כנקמה על מות אחיו, והוא והיפרמנסטרה הקימו את שושלת השליטים דנאיד בארגוס. בגרסאות אחרות של המיתוס, דנאוס עצמו חיתן את היפרמנסטרה ולינסאוס.<ref>אפולודורוס, ביבליותקה, 2.1.5</ref>

שאר 49 הבנות קברו את ראשי חתניהן בלרנה וחלקו כבוד לגופותיהם מול העיר. האלים אתנה והרמס טיהרו אותם בפקודת זאוס. לאחר מכן, הן נישאו בשנית על ידי בחירת בני הזוג שלהן במרוצים (או שאביהן העניק אותן למנצחי התחרות האתלטית). כמה דיווחים מספרים שעונשן בטרטרוס היה אילוצן לשאת כד כדי למלא אמבט (פיתוס , מיכל גדול לאחסון) ללא תחתית (או דולף) כדי לשטוף את חטאיהן. מכיוון שהמים כל הזמן דלפו, הן לנצח ינסו למלא את האמבט. מיתוס זה קשור כנראה לטקס הנוגע לסגידה למים, והדנאידות היו נימפות מים.

== קישורים חיצוניים ==

== ביאורים ==

== הערות שוליים ==

קטגוריה:דמויות מהמיתולוגיה היוונית
אמתיאה (מיתולוגיה)

במיתולוגיה היוונית, אמתיאה (ביוונית עתיקה: Ἀμάθεια, 'אחוריים, אחיות' או 'היא מים נוצצים'<ref name=":0">תרזה ביין (2013). אנציקלופדיה של פיות בפולקלור ובמיתולוגיה העולמית. McFarland, Incorporated, Publishers. עמ' [https://books.google.co.il/books?id=nSuXAAAAQBAJ&pg=PA26&redir_esc=y#v=onepage&q&f=false 26]. </ref>) הייתה הנראידה "הירודה"<ref>הומרוס, איליאדה [http://www.perseus.tufts.edu/hopper/text?doc=urn:cts:greekLit:tlg0012.tlg001.perseus-eng1:18.22-18.64 18.48]</ref> ותוארה כבעלת "צמות תכלת שופעות", או כמו שחלק מהתרגומים אומרים זאת, "שיער ארוך וכבד".<ref name=":0" /> היא הייתה אחראית על הדגים. כאחת מהנראידות, היא הייתה בתם של נראוס ודוריס האוקיינידית.<ref name=":0" /> וריאציות של שמותיה היו אמתאה ואמתיה<ref>היגינוס , פאבולות</ref> שפירושו "מלכת הקול".<ref name=":0" />

== במיתולוגיה ==
אמתיאה ואחיותיה האחרות ניחמו את תטיס כשהיא זעקה באהדה על צערו של אכילס על ידידו ההרוג פאטרוקלוס.<ref>הומרוס, איליאדה [https://www.perseus.tufts.edu/hopper/text?doc=Perseus%3Atext%3A1999.01.0134%3Abook%3D18%3Acard%3D22 18.39-51]</ref>

== הערות שוליים ==

קטגוריה:נראידות
קטגוריה:דמויות מהמיתולוגיה היוונית
קיפולית (מזון)

קיפולית (באנגלית: Turnover) הוא סוג כולל לסוגי מאפה הנעשה על ידי הנחת מילוי על פיסת בצק, קיפול הבצק, איטום ולאחר מכן אפייתו. קיפוליות יכולות להיות מתוקות או מלוחות ולעיתים קרובות נעשות כמעין ארוחה או קינוח ניידות. לעיתים קרובות נאכלות גם לארוחת בוקר.

מקובל שלקיפוליות מתוקות יש מילוי פירות ועשויות מבצק עלים או קלתית ומכוסות בציפוי; קיפוליות מלוחות מכילות בדרך כלל בשר ו/או ירקות וניתן להכין אותן עם כל סוג של בצק, אם כי נראה שבצק שמרים הוא הנפוץ ביותר במטבחים המערביים. הם בדרך כלל אפויים, אבל אפשר גם לטגן אותן.

קיפוליות מלוחות נמכרות לעיתים קרובות כמזונות חצי מעובדים בסופרמרקטים (שהכנתן בבית מהירה). קיפוליות מלוחות עם בשר בקר או בשר עוף ומזוהות כקיפוליות בארצות הברית (לדוגמה: "קיפולית בקר" או "Cheesy Chicken Turnover") צריכות לעמוד בסטנדרט של זהות או הרכב וצריכים להכיל כמות מוגדרת מינימלית של בשר בקר או עוף.<ref>Refer to the United States Department of Agriculture's Food Safety Inspection Service [http://www.fsis.usda.gov/OPPDE/larc/Policies/Labeling_Policy_Book_082005.pdf Food Standards and Labeling Policy Book] entries for "Turnover" and "Poultry Turnover."</ref>

== שמות ==
קיפולית בשר או צמחוני עשויה להיקרא "קציצה" במטבח דרום אסיה והקריביים, למשל קציצת עוף דרום אסייתית, קציצה ג'מייקנית, קציצה האיטית. היא עשויה להיות "פאסטי" במטבח הבריטי. במטבח הלטינו-אמריקאי קיפוליות מלוחות נקראות אמפנדס וניתן לאפותן או לטגנן.

== מילויים ==
מילויי קיפוליות נפוצות כוללות פירות כמו תפוחים, אפרסקים ודובדבנים, בשרים כמו עוף, בקר וחזיר, ירקות כמו תפוחי אדמה, ברוקולי ובצל, ומרכיבים מלוחים כמו גבינה.<ref></ref> יש גם גרסאות מיוחדות.<ref></ref>

בבריטניה, הקיפוליות ממולאות בדרך כלל בתפוחים מבושלים, אך ניתן להשתמש בכל פרי, כמתואר בספרה של הגברת ביטון לניהול משק הבית.<ref></ref>

סוג אחר של קיפולית, הקלצונה, מקורה בנאפולי מהמאה ה-18. הקלצונה עשוי באופן מסורתי מבצק לחם מלוח, אפוי בתנור וממולא בסלמי, בשר חזיר או ירקות, מוצרלה, ריקוטה וגבינת פרמזן או פקורינו, כמו גם ביצה.<ref name="go785">Gosetti (1967), p.785</ref> הקלצונה של היום באיטליה הוא למעשה פיצה עגולה מקופלת וסגורה.

== לקריאה נוספת ==
* רשימת מאפים
* רשימת מנות ממולאות

== ראו גם ==
* פלצ'ינטה
* בורקס
* קלצונה
* אמפנדה
* קניש
* פסטל (מאפה)
* סמוסה
* שטרודל
==קישורים חיצוניים==

== הערות שוליים ==

קטגוריה:ממולאים
קטגוריה:פאי (מאפה)
קטגוריה:מאפים
קטגוריה:קינוחים
קטגוריה:המטבח הצרפתי: מאפים
קטגוריה:המטבח האוסטרי
משחק ריצה אינסופית

משחק ריצה אינסופית (באנגלית: Endless runner) הוא תת-ז'אנר של משחקי פלטפורמה תלת־ממדיים בו השחקן שולט בדמות אשר לא מפסיקה לרוץ קדימה במהירות קבועה תוך כדי הימנעות ממכשולים ואויבים ואיסוף Power Ups ומטבעות לאורך הדרך על מנת לצבור את הניקוד הגבוה ביותר האפשרי.

== היסטוריה ==
הז'אנר הושפע רבות ממשחקי הארקייד של שנות השמונים והתשעים בהם פותח במקור הבסיס למכניקת המשחק של משחקי ריצה אינסופית.

רק לאחר שהטלפונים החכמים זכו לפופולריות עצומה בסוף העשור הראשון של ה-21 משחקי הריצה האינסופית החלו להיות באור הזרקורים. משחקים כמו "Canabalt" <ref name=Parkin></ref> ו"Doodle Jump", שהתווספו ל-Appstore ב-2009, היו מהמשחקים הראשונים במכשירים הניידים שתרמו לפופולריות של הז'אנר במכשירים הניידים.

הז'אנר זכה בהמשך בפופולריות רבה במיוחד בהמשך עם משחקים כמו "Temple Run" משנת 2011,<ref name=":1"></ref> "Subway Surfers" משנת 2012, "Despicable Me: Minion Rush" משנת 2013, אשר להם הייתה גרפיקה תלת־ממדית ומכניקת משחק חדשנית.

במהלך העשור השני של המאה ה-21 זיכיונות גדולים רבים בחרו לפתח משחקי ריצה אינסופית עם הדמויות שלהם. משחקים בולטים מהסוג הזה כללו בין היתר את המשחק "" שיצא ב-2012, המשחק "Rayman Jungle Run" שיצא ב-2012, המשחקים "Rayman Fiesta Run", "Sonic Dash" ו-"" שיצאו ב-2013, והמשחקים "Lara Croft: Relic Run" ו-"Pac-Man 256" שיצאו ב-2015.

משחק ריצה אינסופית בולט נוסף שיצא ב-2014 הוא משחק הדינוזאור בגוגל כרום אשר הינו משחק דפדפן פשוט במיוחד שפותח על ידי גוגל והינו זמין בדפדפן האינטרנט גוגל כרום גם כאשר המחשב לא מחובר לאינטרנט. גוגל פרסמה בעבר שמדי חודש משתמשי כרום נוהגים בממוצע לשחק במשחק בסביבות 270 מיליון פעמים.

== משחקיות ==
במשחקי ריצה אינסופית השחקן שולט בדמות אשר לא מפסיקה לרוץ קדימה במהירות קבועה. המטרה העיקרית של השחקן היא לשרוד זמן רב ככל האפשר<ref name=":0"></ref> תוך כדי שהוא מנווט בין כמות אינסופית של מכשולים, כגון בורות ומחסומים. השחקן חייב גם לברוח או להביס אויבים שונים שמנסים לרדוף אחריו. ככל שהשחקן מתקדם במשחק לרוב גם המהירות בה הדמות נעה עולה, ובעקבות כך המשחק הופך מאתגר יותר.

ברבים מהמשחקים בז'אנר ניתן רק לגרום לדמות לבצע פעולות פשוטות כמו קפיצה, או החלקה על הקרקע על מנת להתחמק ממכשולים שונים או לקיים אינטראקציה עם הסביבה. בחלק מהמשחקים בז'אנר לעיתים השחקן עשוי לקבל יכולות מיוחדות באופן זמני.

המשחק נגמר בדרך כלל אם השחקן לא מצליח להתחמק ממכשולים או אם הוא נתפס על ידי האויבים שרדפו אחריו.

==משחקי וידאו בולטים בז'אנר==
* Temple Run – 2011
* Subway Surfers – 2012
* Despicable Me: Minion Rush – 2013
* Sonic Dash – 2013
* Lara Croft: Relic Run – 2015
* – 2021

== ראו גם ==
* משחק פלטפורמה

==הערות שוליים==

*
קטגוריה:סוגות משחקי וידאו
עמק מרתאסה

הכפר קלופניוטיס הנמצא במרכז עמק מרתאסה
עמק מרתאסה (ביוונית: Κοιλάδα Μαραθάσας) הוא עמק בהרי הטרודוס בקפריסין. מקור השם בצמח Marathos (ביוונית: Μάραθος), סוג של שומר בר הגדל באזור.

האזור נודע בדובדבנים המצוינים הגדלים בו. העמק נמצא במרחק נסיעה של כ־65 ק"מ מלימסול. הוא נמצא מצפון להר אולימפוס ומשתרע בשטח המנהלי של ניקוסיה ומחוז לימסול.
הכפר פרודרומוס, תמונה משנת 1957
עמק מרתאסה הוא העמק המיושב הגבוה ביותר בקפריסין, עם 12 כפרים, כולל פרודרומוס, למיתו, טריס אלי, קלופנאיוטיס ומוטולה. העמק הוא ביתם של המנזרים טרודיטיסה וקיקוס .
* הר אולימפוס]]פדולס הוא כפר בגובה 1100 מ' שסביבו עצי אורן ודובדבן. הכפר קיים עוד מהתקופה הביזנטית ונמצאת בו אחת הכנסיות המצוירות של אזור טרודוס: כנסיית ארכניילוס מיכאל. בכפר פועל גם מוזיאון פולקלור.<ref></ref> הכנסייה הוקמה בשנת 1474 ושוחזרה בשנת 1980. בכנסייה רואים את המעבר לסגנון הנטורליסטי שאפיין את ההתעוררות לאחר התקופה הביזנטית. היצירות בכנסייה מיוחדות לאמן בשם אדאמוס שחתם את שמו על היצירות, באופן חריג באותה התקופה. בכנסייה מצויר המלאכל מיכאל ניצב מעל למאמינים. מצוירים גם ההתכחשות של פטרוס, עקדת יצחק, הבתולה וישו, וישו העירום יוצא מנהר הירדן לאחר הטבלתו, כאשר דגים שוחים לרגליו.<ref></ref>
* קלופניוטיס ממוקם למרגלות הרי הטרודוס. הכפר מיושב עוד מהמאה ה-11 ונמצא בו מנזר איוס יואניס למבדיסטיס. בנחל הזורם ליד הכפר ישנם מעיינות גופרית, גשר ונציאני וטחנת קמח. בכפר נמצא אחד המנזרים המצוירים המפורסמים: מנזר איוס יואניס למבדיסטיס
* מוטולאס נמצאת בלב עמק מרתאסה, בגובה של 800 מ'. צורתה כצורת אמפיתיאטרון הבנוי סביב העמק. גם בכפר זה שוכנת אחת הכנסיות המצוירות: כנסיית פנגיה מהמאה ה-13.
* אויקוס נמצא במורדות המזרחיים של העמק, מול הכפר קלופניוטיס, בגובה של 650 מ'. ליד הכפר ישנו יקב.

== ראו גם ==
* הרי טרודוס
* מנזר קיקוס

== קישורים חיצוניים ==

* [https://mytroodos.com/marathasa-valley/ אתרי תיירות בעמק מרתאסה] (אנגלית)

== הערות שוליים ==

<templatestyles src="Module:Coordinates/styles.css"></templatestyles>
קטגוריה:קפריסין: גאוגרפיה
קטגוריה:בקעות ועמקים